Marina Yusof

Datuk Hajah Marina Mohd Yusoff (lahir 7 Disember 1941) adalah ahli politik wanita UMNO/Barisan Nasional di Malaysia.

Beliau adalah bekas masjistet, peguam di pejabat Peguam Negara dan usahawan yang berjaya. Antara kejayaannya ialah membina projek perumahan di Sri Manjung dan Menara Marinara di Kuala Lumpur.

Keluarga
Anak-anak beliau yang dikenali adalah seniwati Ida Nerina bt Hussain dan Dato' Razak Al-Malique bin Hussain. Ida Nerina pernah membintangi filem seperti Layar Lara dan Gubra.[www.marinarathetruth.blogspot.com Surat kepada Fadzlur Rahman Ebraheem] Anak-anaknya yang lain ialah Nasruddin, Selina dan Kazman.

Marina berkahwin dengan suami pertamanya pada usia 19 tahun dan mempunyai 3 orang anak; iaitu Ida, Nasruddin dan Razak Al-Malique. Marina bercerai dengan suami pertamanya ketika umur Ida Nerina kira-kira empat tahun pada tahun 1975. Beliau berkahwin semula dan mempunyai dua orang anak; iaitu Selina (yang meninggal dunia dalam kemalangan kereta pada tahun 1991) dan Kazman. Ida-lising mum 

Marina Yusoff telah membalas surat menjawab kritikan wartawan berhubung kegiatan sosial dan kematian anaknya Selina.

Politik UMNO
Marina Yusoff pernah menjadi Timbalan Presiden UMNO dari 1972 hingga 1974, dan kemudian meletak jawatan dari parti UMNO pada tahun 1989 ekoran pengharaman UMNO.  Kemudian beliau menjadi Naib Presiden Parti Semangat 46. Pada 1993 beliau menyertai UMNO semula.

Pada tahun 1999, beliau dipilih sebagai Naib Presiden parti yang baru ditubuhkan Parti Keadilan Nasional (kemudian bergabung dengan Parti Rakyat Malaysia pada tahun 2003 untuk membentuk Parti Keadilan Rakyat.) Beliau meletakkan jawatan daripada jawatan itu pada tahun 2000 dengan alasan kesihatan dan ingin menumpukan perhatian kepada pembangunan hartanah. 

Parti Keadilan Nasional
Pada 1999, beliau menyertai Datuk Seri Anwar Ibrahim dan isterinya Wan Azizah Wan Ismail  menubuhkan Parti Keadilan Nasional. Beliau telah dilantik sebagai Naib Presiden . Ketika ini beliau begitu lantang tentang isu keadilan dan perkauman. 

Selaku peguam , Marina tidak setuju dengan tindakan menukar istilah 'concurrent' (serentak) kepada 'consecutive' (berturutan) terhadap hukuman penjara yang dihadapi oleh bekas Menteri Besar Selangor, Datuk Harun Idris. Pada pertengahan 1970-an, Harun Idris amat popular hingga mungkin menjadi calon Perdana Menteri.

Marina Yusoff juga membantah ugutan Dr Mahathir Mohamad bahawa sekiranya Barisan Nasional tidak memenangi Pilihanraya 1999, akan berlaku tumpahan darah seperti Peristiwa 13 Mei sebagai ugutan terhadap masyarakat Cina dan merupakan satu kesalahan di bawah Akta Hasutan serta satu ancaman keselamatan terhadap negara.

Semasa 13 Mei 1969,Marina Yusoff telah menjadi Peguamcara di Jabatan Amanah Raya. Pada pagi itu,beberapa orang Pemuda UMNO menyuruhnya pulang kerana rusuhan akan berlaku kerana semua pemuda Melayu telah dikerah berhimpun di Kampung Baru, KL.Kenyataan akhbar Marina Yusoff,Naib Presiden Parti Keadilan Nasional , 11 Oktober 1999 Jadi, pada pendapatnya,  punca 13 Mei dimulakan oleh UMNO dan Selangor yang diketuai oleh Dato' Harun Idris.

Pada 9 Oktober 1999, Hishamuddin Tun Hussein telah membuat laporan polis di Balai Polis Bukit Mertajam berhubung Marina Yusof membuat kenyataan berunsur hasutan pada 29 September 1999 di Bukit Mertajam. Marina telah ditangkap oleh polis dan didakwa di Mahkamah Sesyen Bukit Mertajam kerana menghasut - berhubung ancaman PM akan berulang 13 Mei. Perbicaraan Marina telah ditetapkan untuk 17 April 2000. Marina Yusof didakwa berdasarkan laporan polis Hishamuddin. 

Akhirnya Marina Yusof didapati bersalah oleh Mahkamah Sesyen Butterworth dan didenda RM5000 atas ucapan menghasut. Bernama melaporkan , Marina telah didapati bersalah menuduh Umno parti pemerintah telah membangkitkan rusuhan kaum Mei 1969 apabila bercakap kepada penonton Cina di Chang Hua Kong Moral Uplifting Society Hall di Jalan Tanah Liat, Bukit Mertajam pada September 1999. Seksyen 14 (1) (b) Akta Hasutan menetapkan denda maksimum RM 5,000, atau tiga tahun 'penjara atau kedua-duanya.
Keputusan Pilihan Raya
Parlimen
TahunParlimenCalonPartiUndiLawanPartiUndiMajoriti1999Marina Yusoff24,379Zulhasnan Rafique29,9975,6181990Marina Yusof18,309Mohamed Kamal Hussain25,6437,334

Marinara
Pada 26 Jun 2005, beliau memaklumkan terpaksa menjual Menara Marinara di Kuala Lumpur kerana terbengkalai sekian lama. Satu ketika , Danaharta Urus Sdn Bhd mahu menuntut hutang daripadanya berjumlah RM122.77 juta dalam bentuk tunai.  Jika tidak dibayar, hak miliknya terhadap Menara Marinara di Jalan Tun Razak , setinggi 36 tingkat akan dirampas. Projek itu dimulakan pada 1994 ketika ekonomi Malaysia stabil. Tetapi tahun-tahun 1997-1998 ekonomi Malaysia dan Asia Tenggara merudum. Projek itu melibatkan Pekeliling Triangle Sdn Bhd.(PTSB) di atas tanah @ 1/2 ekar.

Pada tahun 1999, Menteri Kewangan ,Datuk Daim Dzainuddin telah mengarahkan memindahkan akaun iaitu Pekeliling Triangle Sdn Bhd (PTSB) dan Marina Sdn Bhd (MSB)kepada Danaharta  Hartanah Sdn Bhd bagi menyelesaikan permasalahan.Marinara, The Truth
Rujukan

Kategori:Orang hidup
Kategori:Wanita Malaysia dalam bidang politik
Kategori:Peguam Malaysia
Kategori:Anggota Parti Melayu Semangat 46
Kategori:Bekas anggota Pertubuhan Kebangsaan Melayu Bersatu
Kategori:Bekas anggota Parti Keadilan Rakyat